ddrg/super_eurlex huggingface dataset:
Euroopa Liidu Teataja L 362 , 11/12/1992 Lk 0010 - 0010

Soomekeelne eriväljaanne: Peatükk 3 Köide 46 Lk 0117

Rootsikeelne eriväljaanne: Peatükk 3 Köide 46 Lk 0117



Komisjoni määrus (EMÜ) nr 3565/92, 10. detsember 1992, millega muudetakse määrust (EMÜ) nr 1054/73 siidiussidega seotud abi andmise üksikasjalike eeskirjade kohta EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 24. aprilli 1972. aasta määrust (EMÜ) nr 845/72, milles sätestatakse erimeetmed siidiusside kasvatamise edendamiseks, [1] viimati muudetud määrusega (EMÜ) nr 2059/92, [2] eriti selle artikli 2 lõiget 5, ning arvestades, et: komisjoni määruse (EMÜ) nr 1054/73 [3] (muudetud määrusega (EMÜ) nr 683/74 [4]) artikli 3 lõikes 1 on eelkõige sätestatud, et siidiussikasvatajad peavad esitama abitaotlused hiljemalt iga aasta 30. novembriks, vastasel korral jäävad nad abist täielikult ilma; tuleks piirata eespool nimetatud abitaotluste esitamise tähtaja lühiajalise ületamise tagajärgi, võttes arvesse proportsionaalsuse põhimõtte järgimise vajadust ja seda, et abikava toimiks tõrgeteta; sellest tulenevalt tuleks kõnealuseid sätteid muuta ning alates 1991/92. turustusaastast tuleks meetmeid kohaldada asjaomaste isikute suhtes, kes esitavad taotlused enne kindlaksmääratud tähtpäeva; käesoleva määrusega ettenähtud meetmed on kooskõlas lina- ja kanepituru korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1054/73 artikli 3 lõige 1 asendatakse järgmisega: "1. Abi antakse siidiussikasvatajatele, kes esitavad taotlused hiljemalt iga aasta 30. novembriks, välja arvatud vääramatu jõu korral. Kui abitaotlused esitatakse: - enne sama aasta 31. detsembrit, antakse abi kahe kolmandiku ulatuses, - enne järgmise aasta 31. jaanuari, antakse abi ühe kolmandiku ulatuses. Iga siidiussikasvataja tohib esitada ainult ühe taotluse." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Määrust kohaldatakse alates 1991/92. majandusaastast asjaomaste isikute suhtes, kes esitavad taotlused enne 1. märtsi 1993 ja esitavad asjaomasele liikmesriigile piisavad tõendid selle kohta, et nad on saavutanud määruse (EMÜ) nr 1054/73 artikli 2 punktis b osutatud miinimumtoodangu. Käesolev määrus on tervikuna siduv ja vahetult kohaldatav kõikides liikmesriikides. Brüssel, 10. detsember 1992 Komisjoni nimel komisjoni liige Ray Mac Sharry [1] EÜT L 100, 27.4.1972, lk 1. [2] EÜT L 215, 30.7.1992, lk 19. [3] EÜT L 105, 20.4.1973, lk 4. [4] EÜT L 83, 28.3.1974, lk 13. --------------------------------------------------
Euroopa Liidu Teataja L 327 , 13/11/1992 Lk 0003 - 0003

Soomekeelne eriväljaanne: Peatükk 3 Köide 45 Lk 0179

Rootsikeelne eriväljaanne: Peatükk 3 Köide 45 Lk 0179



Nõukogu määrus (EMÜ) nr 3280/92, 9. november 1992, millega muudetakse määrust (EMÜ) nr 1576/89, millega kehtestatakse piiritusjookide määratlemise, kirjeldamise ja esitlemise üldeeskirjad EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eelkõige selle artikleid 43 ja 100a, võttes arvesse komisjoni ettepanekut, [1] koostöös Euroopa Parlamendiga, [2] võttes arvesse majandus- ja sotsiaalkomitee arvamust [3] ning arvestades, et: pliid sisaldavate materjalide või fooliumi kasutamine piiritusjookide turustamiseks kasutatavate mahutite kattematerjalina tuleks keelata, et eelkõige hoida ära nimetatud toodetega juhuslikust kokkupuutest tingitud saasteohtu ning pliid sisaldavate materjalide ja fooliumi jäätmetest tingitud keskkonnasaaste ohtu; siiski tuleks selliste sulgurite ja fooliumi tootjatele ning kasutajatele anda aega kohandusabinõude rakendamiseks, kohaldades kõnealust keeldu alles alates 1. jaanuarist 1993; piiritusjooke, mis enne eelnimetatud tähtaega on villitud pudelitesse, kasutades pliid sisaldavaid materjale või fooliumi, tuleks samuti lubada müüa kuni nende varude ammendumiseni; sellest tingituna tuleb määrust (EMÜ) nr 1576/89 [4] muuta, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1576/89 artikli 7 lõikesse 2 lisatakse järgmine punkt: "e) alates 1. jaanuarist 1993 ei tohi käesoleva määrusega hõlmatud piiritusjooke müügi otstarbel hoida või turustada mahutites, mis on varustatud pliisisaldusega katete või fooliumiga kaetud sulguritega. Enne nimetatud kuupäeva sellise sulguri või fooliumiga pudelitesse villitud piiritusjooke on lubatud müüa kuni nende varude ammendumiseni." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 9. november 1992 Nõukogu nimel eesistuja D. Hurd [1] EÜT C 69, 18.3.1992, lk 12. [2] EÜT C 241, 21.9.1992, lk 98 ja 28. oktoobri 1992. aasta otsus (Euroopa Ühenduste Teatajas seni avaldamata). [3] EÜT C 169, 6.7.1992, lk 1. [4] EÜT L 160, 12.6.1989, lk 1. --------------------------------------------------
Euroopa Liidu Teataja L 170 , 25/06/1992 Lk 0014 - 0014

Soomekeelne eriväljaanne: Peatükk 3 Köide 42 Lk 0168

Rootsikeelne eriväljaanne: Peatükk 3 Köide 42 Lk 0168



Komisjoni määrus (EMÜ) nr 1613/92, 24. juuni 1992, millega muudetakse määrust (EMÜ) nr 3556/87, millega kehtestatakse kaupade koondnomenklatuuri alamrubriikidesse 19021100 ja 190219 kuuluvate makarontoodetena eksporditavate teatavate teraviljasektori saaduste eelkinnitussertifikaatide süsteemi täiendavad üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2727/75 teraviljaturu ühise korralduse kohta, [1] viimati muudetud määrusega (EMÜ) nr 674/92, [2] eriti selle artiklit 24, ning arvestades, et: komisjoni määruses (EMÜ) nr 3556/87 [3] (viimati muudetud määrusega (EMÜ) nr 4057/87 [4] sätestatakse kaupade koondnomenklatuuri alamrubriikidesse 19021100 ja 190219 kuuluvate makarontoodetena eksporditavate teatavate teraviljasektori saaduste eelkinnitussertifikaatide süsteemi täiendavad üksikasjalikud rakenduseeskirjad; kõnealuse määruse kohaldamine lõppes 30. aprillil 1988; teave eelnevast kinnitamisest on vajalik Ameerika Ühendriikide ja Euroopa Ühenduse vahelise makarontooteid käsitleva korra punkti 6 kohaldamiseks; Itaalia Vabariik saadab jätkuvalt komisjonile teavet Ameerika Ühendriikidesse eksporditavate makarontoodete eelkinnitussertifikaatide kohta; oleks oluline saada teavet ka teistes liikmesriikides toimuva eelneva kinnitamise kohta; käesoleva määrusega ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 3556/87 muudetakse järgmiselt. 1. Artikli 1 punktid a ja b asendatakse järgmisega: "komisjoni määruses (EMÜ) nr 1760/83 nimetatud eelkinnitussertifikaadi ja sertifikaadi lahtrisse 20 tohib märkida vaid kaupade koondnomenklatuuri alamrubriigid 19021100 ja 190219; lahtrisse 7 tehakse märge "Ameerika Ühendriigid" või "muu kui Ameerika Ühendriigid". Sertifikaat kohustab eksportima märgitud sihtkohta." 2. Artikli 3 lõike 1 teine taane asendatakse järgmisega: "– kaupade koondnomenklatuuri alamrubriikidesse 19021100 ja 190219 kuuluvate makarontoodete kogused, mille eksporditoetuse määr on eelnevalt kindlaks määratud, kuupäev, mil asjakohane tolliasutus võttis makarontoodete Ameerika Ühendriikidesse eksportimise deklaratsiooni vastu, ja kuupäev, mil kasutatud eelkinnitussertifikaat on antud." 3. Artikli 3 lõike 2 teises lõigus asendatakse tekst "PD III/B/2" tekstiga "PD III/C/2". 4. Artikli 4 teine lõik asendatakse järgmisega: "Määrust kohaldatakse alates 1. juulist 1992 taotletavate sertifikaatide suhtes." Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 24. juuni 1992 Komisjoni nimel asepresident Martin Bangemann [1] EÜT L 281, 1.11.1975, lk 1. [2] EÜT L 73, 19.3.1992, lk 7. [3] EÜT L 337, 27.11.1987, lk 57. [4] EÜT L 379, 31.12.1987, lk 31. --------------------------------------------------
Euroopa Liidu Teataja L 355 , 05/12/1992 Lk 0022 - 0022

Soomekeelne eriväljaanne: Peatükk 3 Köide 46 Lk 0089

Rootsikeelne eriväljaanne: Peatükk 3 Köide 46 Lk 0089



Komisjoni määrus (EMÜ) nr 3519/92, 4. detsember 1992, millega kehtestatakse mõningad Kanaari saarte veise- ja vasikalihatootjatele makstava täiendava erilisatasu ja ammlehmade pidamise eest makstava täiendava lisatasu üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 15. juuni 1992. aasta määrust (EMÜ) nr 1601/92, [1] millega teatavate põllumajandustoodetega seoses kehtestatakse erimeetmed Kanaari saartele, eriti selle artiklit 12, ning arvestades, et: määruses (EMÜ) nr 1601/92 sätestatakse erimeetmed seoses põllumajandustootmisega Kanaari saartel; nimetatud meetmed näevad ette ühenduse õigusaktides sätestatud isasveiste eest makstava täiendava erilisatasuja ammlehmade pidamise eest makstava täiendava lisatasu; haldamise lihtsustamiseks tuleks sätestada nende täiendavate lisatasude andmine kõnealuste lisatasukavade kohaselt esitatavate taotluste alusel; vastavalt määrusele (EMÜ) nr 1601/92 kohaldatakse erimeetmeid alates 1. juulist 1992; seetõttu tuleks sätestada üksikasjalike rakenduseeskirjade kohaldamine samast päevast alates; käesolevas määruses sätestatud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 1. Määruse (EMÜ) nr 1601/92 artikli 10 lõikes 2 viidatud isasveiste eest makstav täiendav erilisatasuantakse veise- ja vasikalihatootjatele makstava erilisatasutaotluste alusel. 2. Määruse (EMÜ) nr 1601/92 artikli 10 lõikes 3 viidatud ammlehmade pidamise eest makstav täiendav lisatasuantakse ammlehmade pidajatele makstava lisatasutaotluste alusel. Artikkel 2 Käesolev määrus jõustub Euroopa Ühenduste Teatajas avaldamise päeval. Määrust kohaldatakse alates 1. juulist 1992. Käesolev määrus on tervikuna siduv ja vahetult kohaldatav kõikides liikmesriikides. Brüssel, 4. detsember 1992 Komisjoni nimel komisjoni liige Ray Mac Sharry [1] EÜT L 173, 27.6.1992, lk 13. --------------------------------------------------
Euroopa Liidu Teataja L 361 , 10/12/1992 Lk 0019 - 0020

Soomekeelne eriväljaanne: Peatükk 3 Köide 46 Lk 0114

Rootsikeelne eriväljaanne: Peatükk 3 Köide 46 Lk 0114



Komisjoni määrus (EMÜ) nr 3550/92, 9. detsember 1992, millega muudetakse määrust (EMÜ) nr 3149/92, millega kehtestatakse ühenduses enim puudustkannatavatele isikutele sekkumisvarudest pärit toiduainete tarnimise üksikasjalikud eeskirjad EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 10. detsembri 1987. aasta määrust (EMÜ) nr 3730/87, millega kehtestatakse sekkumisvarudest pärit ja ühenduses enim puudustkannatavatele isikutele jaotamiseks mõeldud toiduainete kindlaksmääratud organisatsioonidele tarnimise üldeeskirjad, [1] eriti selle artiklit 6, ning arvestades, et: komisjoni määruse (EMÜ) nr 3149/92 [2] artiklitega 6 ja 7 määratakse kindlaks ühtsed määrad, mille alusel hüvitatakse ühenduses enim puudustkannatavatele isikutele jaotatud toodete veokulud; külmutusautode ja muude veokite jaoks tuleks kehtestada erinevad määrad; sellest tulenevalt tuleks kõnealuse määruse II lisa muuta; see meede peab jõustuma määruse (EMÜ) nr 3149/92 jõustumise kuupäeval; käesoleva määrusega ettenähtud meetmed on kooskõlas asjaomaste korralduskomiteede arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 3149/92 II lisa asendatakse käesoleva määruse lisaga. Artikkel 2 Käesolev määrus jõustub Euroopa Ühenduste Teatajas avaldamise päeval. Käesolevat määrust kohaldatakse alates 1. oktoobrist 1992. Käesolev määrus on tervikuna siduv ja vahetult kohaldatav kõikides liikmesriikides. Brüssel, 9. detsember 1992 Komisjoni nimel komisjoni liige Ray Mac Sharry [1] EÜT L 352, 15.12.1987, lk 1. [2] EÜT L 313, 30.10.1992, lk 50. -------------------------------------------------- LISA " II LISA VEOKULUD Veiseliha, või ja muud tooted (külmvedu): - esimesed 200 kilomeetrit: 20,00 eküüd tonni kohta, - iga lisakilomeeter: 0,05 eküüd tonni kohta. Teravili ja riis: - esimesed 200 kilomeetrit: 5,50 eküüd tonni kohta, - iga lisakilomeeter: 0,02 eküüd tonni kohta. Oliiviõli: - esimesed 200 kilomeetrit: 20,00 eküüd tonni kohta, - iga lisakilomeeter: 0,04 eküüd tonni kohta. Piimapulber: - esimesed 200 kilomeetrit: 10,00 eküüd tonni kohta, - iga lisakilomeeter: 0,04 eküüd tonni kohta. Muud tooted: - esimesed 200 kilomeetrit: 6,00 eküüd tonni kohta, - iga lisakilomeeter: 0,03 eküüd tonni kohta. " --------------------------------------------------
Euroopa Liidu Teataja L 320 , 05/11/1992 Lk 0030 - 0030

Soomekeelne eriväljaanne: Peatükk 3 Köide 45 Lk 0164

Rootsikeelne eriväljaanne: Peatükk 3 Köide 45 Lk 0164



Komisjoni määrus (EMÜ) nr 3224/92, 4. november 1992, millega parandatakse määrust (EMÜ) nr 2342/92 tõupuhaste aretusveiste kolmandatest riikidest importimise, nende eksportimisel toetuse määramise ning määruse (EMÜ) nr 1544/79 kehtetuks tunnistamise kohta EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 805/68 veise- ja vasikalihaturu ühise korralduse kohta, [1] viimati muudetud määrusega (EMÜ) nr 2066/92, [2] eriti selle artikli 10 lõiget 5 ja artikli 18 lõiget 6, ning arvestades, et: komisjoni määrusega (EMÜ) nr 2342/92 [3] muudeti rangemaks kontrollsätteid, mida kohaldatakse tõupuhaste veiste kolmandatest riikidest importimise ja nende eksporditoetuse andmise suhtes, ning tunnistati kehtetuks määrus (EMÜ) nr 1544/79; kontrollimisel on leitud, et kõnealuse määruse saksakeelne tekst ei vasta meetmetele, mis suunati korralduskomiteele arvamuse saamiseks; seetõttu tuleks saksakeelne tekst täielikult uuesti avaldada, ON VASTU VÕTNUD KÄESOLEVA MÄÄRUSE: Artikkel 1 Puudutab üksnes saksakeelset teksti. Artikkel 2 Käesolev määrus jõustub selle Euroopa Ühenduste Teatajas avaldamise päeval. Käesolevat määrust kohaldatakse alates 17. augustist 1992. Käesolev määrus on tervikuna siduv ja vahetult kohaldatav kõikides liikmesriikides. Brüssel, 4. november 1992 Komisjoni nimel komisjoni liige Ray Mac Sharry [1] EÜT L 148, 28.6.1968, lk 24. [2] EÜT L 215, 30.7.1992, lk 49. [3] EÜT L 227, 11.8.1992, lk 12. --------------------------------------------------
Komisjoni määrus (EÜ) nr 1939/92,

14. juuli 1992,

millega muudetakse määrust (EMÜ) nr 2921/90 lõssist kaseiini ja kaseinaatide tootmiseks antava abi kohta

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta, [1] viimati muudetud määrusega (EMÜ) nr 816/92, [2] eriti selle artikli 11 lõiget 3,

ning arvestades, et:

komisjoni 24. aprilli 1970. aasta määrus (EMÜ) nr 756/70 (lõssi kaseiiniks ja kaseinaatideks töötlemiseks antava abi kohta) [3] on tunnistatud kehtetuks komisjoni määrusega (EMÜ) nr 2921/90, [4] viimati muudetud määrusega (EMÜ) nr 1768/91; [5] määruse (EMÜ) nr 756/70 artikli 4 lõike 1 alusel alates 1. märtsist 1989 esitatud tagatiste vabastamise hõlbustamiseks on vastu võetud erisätted; asjaomastest tootjatest sõltumatutel põhjustel ei ole kõnealuste sätetega suudetud kõiki juhtumeid lahendada; seepärast tuleks komisjoni 22. juuli 1985. aasta määrusega (EMÜ) nr 2220/85 (millega sätestatakse põllumajandustoodete tagatissüsteemi ühised üksikasjalikud rakenduseeskirjad, [6] viimati muudetud määrusega (EMÜ) nr 3745/89 [7] sätestatud tähtaegu pikendada, et vältida asjaomaste tagatiste põhjendamatut kaotamist;

määruse (EMÜ) nr 2921/90 artikli 2 lõikega 1 on sätestatud lõssi kaseiiniks või kaseinaatideks töötlemiseks antav abi; abi tuleks vähendada, pidades silmas nende toodete ja lõssipulbri turusuundumusi;

käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määrust (EMÜ) nr 2921/90 muudetakse järgmiselt.

1. Artikli 2 lõikes 1 asendatakse summa "7,94 eküüd" summaga "7,00 eküüd".

2. Artiklisse 6 lisatakse kuues lõik:

"Asjaomaste poolte soovil pikendatakse määruse (EMÜ) nr 2220/85 artiklis 28 piiritletud tähtaegu vastavalt 12 kuust 18 kuuni ning kolmest aastast 42 kuuni."

Artikkel 2

Käesolev määrus jõustub kolmandal päeval pärast selle avaldamist Euroopa Ühenduste Teatajas.

Siiski kohaldatakse:

- artikli 1 punkti 1 alates 20. juulist 1992,

- artikli 1 punkti 2 alates 1. oktoobrist 1991.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 14. juuli 1992

Komisjoni nimel

komisjoni liige

Ray Mac Sharry

[1] EÜT L 148, 28.6.1968, lk 13.

[2] EÜT L 86, 1.4.1992, lk 83.

[3] EÜT L 91, 25.4.1970, lk 28.

[4] EÜT L 279, 11.10.1990, lk 22.

[5] EÜT L 158, 22.6.1991, lk 49.

[6] EÜT L 205, 3.8.1985, lk 5.

[7] EÜT L 364, 14.12.1989, lk 54.

--------------------------------------------------
Euroopa Liidu Teataja L 032 , 08/02/1992 Lk 0015 - 0016

Soomekeelne eriväljaanne: Peatükk 3 Köide 40 Lk 0133

Rootsikeelne eriväljaanne: Peatükk 3 Köide 40 Lk 0133



Komisjoni määrus (EMÜ) nr 305/92, 7. veebruar 1992, millega muudetakse määrust (EMÜ) nr 410/90, millega sätestatakse kiivide kvaliteedistandardid EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 18. mai 1972. aasta määrust (EMÜ) nr 1035/72 puu- ja köögiviljaturu ühise korralduse kohta, [1] viimati muudetud määrusega (EMÜ) nr 1623/91, [2] eriti selle artikli 2 lõike 2 teist lõiku, ning arvestades, et: komisjoni määrusega (EMÜ) nr 410/90 [3] sätestatakse kiivide kvaliteedistandardid; teatavad sätted on erinevates keeltes erinevalt sõnastatud; kõnealuseid sätteid tuleks vastavalt muuta; kiivide kvaliteedistandardite vastavusse viimiseks ühenduse puu- ja köögiviljastandarditega tuleks teha muudatused säilivuse, suuruse ja suurusnõuete osas; käesoleva määrusega ettenähtud meetmed on kooskõlas puu- ja köögiviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Komisjoni määruse (EMÜ) nr 410/90 lisa muudetakse järgmiselt. 1. II osa "Kvaliteedinõuded" punktis B "Liigitamine" tehakse järgmised muudatused: a) punkti i "Ekstraklass" teine lõik asendatakse järgmisega: "Need peavad olema veatud, välja arvatud ebaolulised pindmised vead, kui need ei mõjuta toote kvaliteeti, säilivust, üldilmet ega esitusviisi pakendis."; b) punkti ii "I klass" kolmas lõik on kõikides keeltes järgmine: "Need peavad olema kõigi sordile omaste tunnustega. Järgmised tühised vead võivad olla lubatud, kui need ei mõjuta toote üldilmet, kvaliteeti, säilivust ega esitusviisi pakendis: - tühised kujuvead (ent kühmude ja väärmoodustisteta), - tühised värvusvead, - tühised pindmised vead, kui nende üldpindala ei ületa 1 cm2, - väike pikisuunaline sordi "Hayward"; tunnusmärk, mis ei ole mügardunud."; c) punkti iii "II klass" kolmanda lõigu neljas taane on järgmine: "— mitu kergelt mügardunud sordi "Hayward". tunnusmärki, mis on silmatorkavamad kui I klassi puhul,". 2. III osa "Suurusnõuded" esimene lõik on järgmine: "Suurus määratakse kindlaks vilja massi alusel." 3. V osas "Esitusviisi nõuded" tehakse järgmised muudatused: a) punkti A "Ühtlikkus" esimene lõik on järgmine: "Iga pakendi sisu peab olema ühtlik ja sisaldama sama päritoluga, sama sorti, sama kvaliteedi ja suurusega kiivisid."; b) punkti B "Pakendamine" kolmas lõik on järgmine: "Pakendid peavad olema ilma igasuguse võõrolluseta." Artikkel 2 Käesolev määrus jõustub järgmisel päeval pärast Euroopa Ühenduste Teatajas avaldamist. Käesolev määrus on tervikuna siduv ja vahetult kohaldatav kõikides liikmesriikides. Brüssel, 7. veebruar 1992 Komisjoni nimel komisjoni liige Ray Mac Sharry [1] EÜT L 118, 20.5.1972, lk 1. [2] EÜT L 150, 15.6.1991, lk 8. [3] EÜT L 43, 17.2.1990, lk 22. --------------------------------------------------
Komisjoni määrus (EMÜ) nr 2940/92,

9. oktoober 1992,

millega muudetakse määrust (EMÜ) nr 3076/78 humala importimise kohta kolmandatest riikidest

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 26. juuli 1971. aasta määrust (EMÜ) nr 1696/71 humalaturu ühise korralduse kohta, [1] viimati muudetud määrusega (EMÜ) nr 3577/90, [2] eriti selle artikli 5 lõiget 3,

ning arvestades, et:

teatavad humalat tootvad kolmandad riigid ekspordivad osa oma toodangust ühendusse ilma, et esitatakse komisjoni määruse (EMÜ) nr 3076/78 [3] (viimati muudetud määrusega (EMÜ) nr 2264/91 [4]) artikli 1 lõikes 2 osutatud vastavustunnistus, kuna neis riikides ei ole teatavaid asutusi volitatud selliseid vastavustunnistusi välja andma; kõnealuse sektori teatavatele ettevõtjatele tekkida võivate probleemide vältimiseks tuleks kvaliteeditõendi kasutusluba pikendada kauemaks kui 30. aprillini 1992 humala puhul, mis on pärit komisjoni 21. detsembri 1978. aasta määruse (EMÜ) nr 3077/78 (kolmandatest riikidest imporditava humalaga kaasasolevate tunnistuste ja ühenduse sertifikaatide samaväärsuse kohta, [5] viimati muudetud määrusega (EMÜ) nr 2238/91 [6]) lisas loetlemata riikidest;

liikmesriikide pädevate asutuste poolt määruse (EMÜ) nr 3076/78 artikli 7a kohaselt tehtud pisteliste kontrollide käigus on selgunud, et teatavad kolmandatest riikidest imporditud humalapartiid ei vasta toodetega kaasasolevas vastavustunnistuses esitatud teabele; seepärast tuleks võtta asjakohased meetmed;

käesoleva määrusega ettenähtud meetmed on kooskõlas humalaturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määrust (EMÜ) nr 3076/78 muudetakse järgmiselt.

1. Artikli 4 lõikes 1 asendatakse kuupäev "30. aprill 1992" kuupäevaga "30. aprill 1994".

2. Artiklile 7a lisatakse järgmised lõigud:

"Kui liikmesriikide pädevad asutused avastavad, et uuritud proovid ei vasta eespool nimetatud turustamise miinimumnõuetele, ei või vastavat partiid vabasse ringlusse lubada.

Kui liikmesriik avastab, et toote omadused ei vasta tootega kaasasolevas vastavustunnistuses loetletud üksikasjadele, teatab ta sellest komisjonile. Määruse (EMÜ) nr 1696/71 artiklis 20 sätestatud korras võib võtta vastu otsuse eemaldada selliste toodete kohta vastavustõendi väljaandnud asutus määruse (EMÜ) nr 3077/78 lisas esitatud loetelust."

Artikkel 2

Käesolev määrus jõustub seitsmendal päeval pärast selle avaldamist Euroopa Ühenduste Teatajas.

Artikli 1 punkti 1 kohaldatakse alates 1. maist 1992.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 9. oktoober 1992

Komisjoni nimel

komisjoni liige

Ray Mac Sharry

[1] EÜT L 175, 4.8.1971, lk 1.

[2] EÜT L 353, 17.12.1990, lk 23.

[3] EÜT L 367, 28.12.1978, lk 17.

[4] EÜT L 208, 30.7.1991, lk 20.

[5] EÜT L 367, 28.12.1978, lk 28.

[6] EÜT L 204, 27.7.1991, lk 13.

--------------------------------------------------